wickkiey/tamil-wikipedia-chunked huggingface dataset:
# ஐபி முகவரி தடுப்பு

## எப்படி இது செயல்படுகிறது

இணையத்துடன் இணைக்கப்பட்ட ஒவ்வொரு சாதனத்திற்கும் தனித்துவமான ஐபி முகவரி ஒதுக்கப்பட்டுள்ளது, இது சாதனங்கள் ஒன்றையொன்று தொடர்பு கொள்ள உதவும். ஹோஸ்ட் இணையதளத்தில் பொருத்தமான மென்பொருள் நிறுவப்பட்டிருந்தால், தளத்திற்கு வருபவர்களின் ஐபி முகவரியை பதிவு செய்யலாம் மற்றும் பார்வையாளரின் புவியியல் இருப்பிடத்தை அறிந்துகொள்ளவும் பயன்படுத்தலாம்.  
ஐபி முகவரியை வைத்து வலைதலத்திற்குள் பதிவு(Login) செய்வதன் மூலம், அவர் இதற்கு முன்பு இவ்வலைதளத்தைப் பார்வையிட்டாரா என்பதைக் கண்காணிக்க முடியும், உதாரணமாக ஒன்றுக்கு மேற்பட்ட முறை வாக்களிக்க முயர்ச்சி செய்திருக்கலாம், அத்துடன் அவர்கள் இந்த வலைதளத்திற்கு வந்த பிறகு அவர்கள் பார்க்கும் பக்கங்களை வைத்துக்கொண்டு அவர்களின் பார்க்கும் முறையைக் கண்காணிக்கலாம், அவர்கள் எவ்வளவு காலம் தளத்தில் எந்தச் செயல்பாட்டைச் செய்தார்கள் (மற்றும் கால வரம்பு), மற்ற விஷயங்களைத் தவிர.  
பார்வையாளரின் புவி இருப்பிடத்தை அறிவது, குறிப்பாக பார்வையாளர் எந்த நாட்டிலிருந்து வந்திருக்கிறார் என்பதை அறிவதற்காகவே. இது பல சந்தர்ப்பங்களில் ஒரு குறிப்பிட்ட நாட்டிலிருந்து வரும் கோரிக்கைகள் அல்லது பதில்கள் முற்றிலும் தடுக்கப்பயன்படுகிறது.  
இணையப் பயனர்கள் புவித் தடுப்பு மற்றும் தணிக்கையைத் தவிர்க்க , VPN போன்றவைகளைப் பயன்படுத்துகின்றனர். இவை பயனர்கள் தங்களின் இருப்பிடம் மற்றும் சுய விவரங்களை மறைத்து வைத்துக்கொள்ள உதவுகிறது.  
ஒரு இணையதளத்தில், ஒரு ஐபி முகவரித் தடுப்பு(IP address block), இடையூறு விளைவிக்கும் முகவரியை அணுகுவதைத் தடுக்க உதவுகிறது. ஆனால் ISPs (ஐஎஸ்பிக்களின்) IP முகவரிகளின் மாறும் ஒதுக்கீடு(Dynamic IP Address Allocation)ஆனது IP முகவரி தடுப்பை சிக்கலாக்கும். பல ஐபி முகவரிகளை (ஐபி முகவரி வரம்புகளின் தொகுதிகள்) தடுக்காமல் ஒரு குறிப்பிட்ட பயனரைத் தடுப்பது கடினம், இதனால் இணைய சேதத்தை உருவாக்குகிறது.
# ஐபி முகவரி தடுப்பு

## செயலாக்கங்கள்(Implementations)

யூனிக்ஸ் போன்ற இயக்க முறைமைகள் பொதுவாக ஐபி முகவரி தடுப்பை டிசிபி ரேப்பரைப் (TCP wrapper) பயன்படுத்தி செயல்படுத்தும், ஹோஸ்ட் அணுகல்(Host Access) கட்டுப்பாட்டு கோப்புகள் */etc/hosts.deny* மற்றும் */etc/hosts.allow*  
தொலைதூர பயனர் அணுகலை(remote user access ) வழங்கும் நிறுவனங்கள் மற்றும் பள்ளிகள் இரண்டும் அனுமதிக்கப்பட்ட தொலைநிலை அணுகலை(reote access) அனுமதிக்கும் போது அங்கீகரிக்கப்படாத அணுகலில் இருந்து பாதுகாப்பதற்காக DenyHosts அல்லது Fail2ban போன்ற லினக்ஸ் நிரல்களைப் பயன்படுத்துகின்றன. கணினிகளுக்கான தொலைநிலை அணுகலை(remote access) அனுமதிப்பதற்கும் இது பயனுள்ளதாக இருக்கும். இது இணைய தணிக்கைக்கு பயன்படுத்தப்படுகிறது.
# ஐபி முகவரி தடுப்பு

## சுற்றுப்பயணம்

ப்ராக்ஸி சேவையகங்கள்(Proxy servers) மற்றும் பிற முறைகள் ஐபி முகவரிகளிலிருந்து போக்குவரத்தைத் தடுப்பதற்குப் பயன்படுத்தப்படலாம். இருப்பினும், ப்ராக்ஸி எதிர்ப்பு உத்திகள் உள்ளன. தனிநபர் ஐபி முகவரித் தொகுதிகளைத் தவிர்ப்பதற்காக DHCP குத்தகை புதுப்பிப்பைப் பயன்படுத்தி நுகர்வோர் தர இணைய வழிகாட்டிகள் சில நேரங்களில் இணைய சேவை வழங்குநரிடமிருந்து(Internet Service Provider) தேவைக்கேற்ப ஒரு புதிய பொது IP முகவரியை பெறலாம், ஆனால் இணைய சேவை வழங்குநரின்(Internet Service Provider) IP முகவரிகளின் வரம்பைத்(IP Range) தடுப்பதன் மூலம் இதை எதிர்கொள்ள முடியும். புதிய ஐபி முகவரிகளை ஒதுக்குகிறது, இது பொதுவாக பகிரப்பட்ட ஐபி முகவரி முன்னொட்டு . இருப்பினும், இது ஒரே இணைய சேவை வழங்குநரிடமிருந்து(Internet Service Provider) அதே வரம்பில் ஐபி முகவரிகளைக் கொண்ட முறையான பயனர்களை பாதிக்கலாம், இது கவனக்குறைவாக சேவை மறுப்பு தாக்குதலை(denial-of-service attack) உருவாக்குகிறது.  
*Craigslist v. 3Taps(கிரெய்க்ஸ்லிஸ்ட் வி. 3 டேப்ஸ்)* வழக்கில் 2013 ஆம் ஆண்டு யுனைடெட் ஸ்டேட்ஸ் கோர்ட் தீர்ப்பில், அமெரிக்க ஃபெடரல் நீதிபதி Charles R. Breyer(சார்லஸ் ஆர். பிரையர்) ஒரு வலைத்தளத்தை அணுகுவதற்கான முகவரித் தொகுதியைத் தவிர்ப்பது கணினி மோசடி மற்றும் துஷ்பிரயோகம் சட்டத்தின்(Computer Fraud and Abuse Act) (CFAA) "அங்கீகரிக்கப்படாத அணுகல்" மீறல் என்று கூறினார்., சிவில் சேதங்களால் தண்டிக்கப்படும்.
# ஐபி முகவரி தடுப்பு

## இதையும் பார்க்கவும்

- தடு (இணையம்)
- உள்ளடக்க கட்டுப்பாட்டு மென்பொருள்
# குடவள்ளி ராமபிரம்மம்

**குடவள்ளி ராமபிரம்மம்** (*Gudavalli Ramabrahmam*) ஓர் இந்திய திரைப்பட இயக்குநரும், திரைக்கதை எழுத்தாளரும், தயாரிப்பாளரும் ஆவார். இவர் முக்கியமாக தெலுங்குத் திரையுலகில் தனது படைப்புகளுக்கு பெயர் பெற்றவர். இவர் *மாலா பிள்ளா* (1938) , *ரைத்து பிட்டா* (1939) போன்ற விமர்சன ரீதியாக பாராட்டப்பட்ட சமூக பிரச்சனைத் திரைப்படங்களை இயக்கியவர். 1945ஆம் ஆண்டில், இவர் தென்னிந்திய திரைப்பட வர்த்தக சபையின் தலைவராக தேர்ந்தெடுக்கப்பட்டார். இவர் *பல்நாட்டி யுத்தம்* என்ற திரைப்படத்தின் இணை இயக்குநராகவும் இருந்தார்.
# குடவள்ளி ராமபிரம்மம்

## ஆரம்ப வாழ்க்கையும் தொழிலும்

இவர், 1902இல் கிருஷ்ணா மாவட்டம் நந்தமுரு கிராமத்தில் குடவள்ளி வெங்கய்யா - பாப்பம்மா தம்பதியருக்கு பிறந்தார். 1918இல், இவர் தனது இடைநிலைக் கல்வியை பந்தரிலுள்ள தேசியக் கல்லூரியில் முடித்தார். பதினெட்டு வயதில் சாராதாம்பாள் என்பவரை திருமணம் செய்து கொண்டார். 1931இல், இவர் ஆந்திர விவசாயிகள் சந்திப்பு ஏற்பாட்டுக் குழுவின் தலைவரானார். 1934இல், ஆந்திர நாடக அமைப்பின் செயலாளராக தேர்ந்தெடுக்கப்பட்டார். பின்னர் சென்னையில் *பிரஜாமித்ரா* என்ற இதழின் ஆசிரியராகப் பணியாற்றினார்.  
அதைத் தொடர்ந்து, தெலுங்குத் திரையுலகில் நுழைந்தார். மேலும் "சாரதி சித்ரா" என்ற திரைப்படத் தயாரிப்பு நிறுவனத்தை நிறுவி, "கனக தாரா" என்ற படத்தின் தயாரிப்பு நிர்வாகியாக பணியாற்றினார். பின்னர் இவர் தனது சொந்தத் தயாரிப்பில் *திரௌபதி வஸ்த்ராபரணம்* என்ற நாட்டுப்புறத் திரைப்படம் மூலம் இயக்கத்தில் இறங்கினார். பின்னர் தயாரிப்பாளர் பி.வி.தாஸுடன் இணைந்து *ஸ்ரீ கிருஷ்ண லீலாலு* என்ற படத்தை இயக்கினார். இவர் *ரைத்து பிட்டா (1939), இல்லாலு* (1940) *அபவாது* (1941), *பத்தினி* (1942), *பந்துலம்மா* (1943), *மாயலோகம்* (1945) போன்ற படங்களையும் இயக்கியுள்ளார். இவர் 1 அக்டோபர் 1946 இல் இறந்தார்.
# மகிழ் திருமேனி

**மகிழ் திருமேனி** (*Magizh Thirumeni*) தமிழ்த் திரைப்படங்களில் பணியாற்றிய ஒரு இந்தியத் திரைப்பட இயக்குநர் ஆவார். இயக்குனர்கள் செல்வராகவன், கௌதம் மேனன் ஆகியோரிடம் உதவியாளராக பணிபுரிந்த பிறகு இவர் தடையறத் தாக்க (2012), மீகாமன் (2014), தடம் (2019) உட்பட நான்கு தமிழ் படங்களை இயக்கியுள்ளார்.
# மகிழ் திருமேனி

## ஆரம்ப கால வாழ்க்கை

இளைஞனாக, மகிழ் திருமேனி, தமிழ் மற்றும் உருசிய இலக்கியத்தின் தீவிர வாசகராக இருந்தார். மேலும் கவிதைகளையும், சிறுகதைகளையும் எழுதினார். 2000களின் முற்பகுதியில், இயக்குநராக திரைப்படத் துறையில் முன்னேற்றமடைய விரும்பிய இவர், பி. வாசு, டி. ராஜேந்தர் உள்ளிட்ட இயக்குநர்களுடன் சேர விரும்பினார். இயக்குநர் கஸ்தூரி ராஜா தனது மகன் செல்வராகவனின் முதல் படத்தில் பணிபுரிய இவரை ஒப்பந்தம் செய்தார். ஆனால் அந்தப் படம் தாமதமானதால் இவர் முதலில் துள்ளுவதோ இளமை (2002) திரைப்படத்தில் உதவி இயக்குநராகப் பணியாற்றினார். பின்னர் கௌதம் மேனனிடம் காக்க காக்க (2003) படத்தில் இணைந்து பணியாற்றினார். பின்னர் நடிகர் ஆர்யா ஒரு முக்கிய வேடத்தில் நடிக்க, "மீகாமன்" (2014) என்ற படத்தை இயக்கினார். இது திசம்பர் 2014 இல் வெளியாகி நேர்மறையான விமர்சனங்களைப் பெற்றது. 2019இல் வெளியிடப்பட்ட இவரது அடுத்த படமான "தடம்" இதேபோன்ற நேர்மறையான விமர்சனத்தையும் பெற்று, வணிக வெற்றியாகவும் இருந்தது.
# மகிழ் திருமேனி

## திரைப்படவியல்

### இயக்குநராக

| ஆண்டு | படம் | தயாரிப்பு நிறுவனம் | குறிப்புகள் | மேற்கோள் |
| --- | --- | --- | --- | --- |
| 2010 | *முன்தினம் பார்த்தேனே* | செவந்த் சேனல் கம்யுனிகேசன்ஸ் | இயக்குநராக அறிமுகம் |  |
| 2012 | *தடையறத் தாக்க* | பெதர் டச் என்டர்டெயின்மென்ட் |  |  |
| 2014 | *மீகாமன்* | நேமிசந்த் ஜபக் |  |  |
| 2019 | *தடம்* | ரெதான் சினிமாஸ் |  |  |
| 2021 | கலகத் தலைவன் | ரெட் ஜெயணட் மூவிஸ் |  |  |
| 2025 | விடாமுயற்சி | லைக்கா தயாரிப்பகம் | } |  |
# மகிழ் திருமேனி

## திரைப்படவியல்

### நடிகராக

| 2021 | *டெடி* | மரு. வரதராஜன் | நடிகராக அறிமுகம் |
| --- | --- | --- | --- |
| 2021 | *யாதும் ஊரே யாவரும் கேளிர்* | படப்பிடிப்பில் | } |
-
-
# மகிழ் திருமேனி

## திரைப்படவியல்

### குரல் கலைஞராக

| 2018 | *இமைக்கா நொடிகள் (திரைப்படம்)* | அனுராக் காஷ்யப் | ஆர். அஜய் ஞானமுத்து | தமிழ் | } |
| --- | --- | --- | --- | --- | --- |
-
-
# இந்திய ஏலக்காய் ஆராய்ச்சி நிலையம்

**இந்திய ஏலக்காய் ஆராய்ச்சி நிலையம்** (*Indian Cardamom Research Station*) என்பது ஏலக்காய் குறித்து ஆய்வு மேற்கொள்ளும் நிறுவனமாகும். 1956இல் தொடங்கப்பட்ட இந்நிறுவனம் 1972ஆம் ஆண்டில் கேரளா வேளாண் பல்கலைக்கழகத்தின் கீழ் வந்தது. இந்நிறுவனம் இடுக்கி மாவட்டம், பாம்படும்பராவில் அமைந்துள்ளது.
# இந்திய ஏலக்காய் ஆராய்ச்சி நிலையம்

## மண்டல ஆய்வு நிலையங்கள்

- சாக்கிலசுபூர், அசன் மாவட்டம், கருநாடகம்
- தடியன்குடிசை, திண்டுக்கல் மாவட்டம், தமிழ்நாடு
- தடாங், கிழக்கு மாவட்டம், சிக்கிம்
# இந்திய ஏலக்காய் ஆராய்ச்சி நிலையம்

## களப் பரிசோதனை பண்ணைகள்

- மயிலாடும்பரா (கேரளா)
- சாக்கிலசுபூர் (கருநாடகம்)
- தடியன்குடிசை (தமிழ்நாடு)
- கபி (சிக்கிம்)
- பங்க்தாங் (சிக்கிம்)
# இந்திய ஏலக்காய் ஆராய்ச்சி நிலையம்

## ஆராய்ச்சி பிரிவுகள்

- பயிர் மேம்பாடு மற்றும் உயிரி தொழில்நுட்பம்
- வேளாண் மற்றும் மண் அறிவியல்
- தாவர நோயியல்
- பூச்சியியல்
- அறுவடைக்கு பிந்தைய தொழில்நுட்ப பரிமாற்றம்
# எம். ஜி. சோமன்

**எம். ஜி. சோமன்** (*M. G. Soman*) (28 செப்டம்பர் 1941–12 திசம்பர் 1997), ஓர் இந்திய திரைப்பட நடிகரும், முன்னாள் இந்திய வான்படை பணியாளரும் ஆவார். இவர் பொதுவாக மலையாளத் திரைப்படங்களில் எதிர்மறை வேடங்களில் தோன்றினார். 70களின் பிற்பகுதியிலும் 80களின் முற்பகுதியிலும் மலையாளத் திரையுலகில் முன்னணி நடிகர்களில் ஒருவராக இருந்தார். இவர் தமிழில் அவள் ஒரு தொடர்கதை, நாளை நமதே, குமார விஜயம், விமான நிலையம் ஆகிய படங்களிலும் நடித்துள்ளார்.
# எம். ஜி. சோமன்

## சுயசரிதை

இவர், சோமசேகரன் நாயராக கோணி குடுக்கி இல்லத்து வீட்டில் கோவிந்த பணிக்கர் - பி.கே. பவானி அம்மா ஆகியோருக்கு, திருவிதாங்கூரின் திருவல்லாவில் 28 செப்டம்பர் 1941இல் பிறந்தார். இவர் திருவல்லாவில் ஆரம்பக் கல்வியைப் பெற்றார். ஏழாம் வகுப்பில் படிக்கும் போது இவர் தனது நண்பருடன் ஒரு நாடகக் குழுவை ஆரம்பித்து *மணல்தாரிகள் கர்ஜிக்குன்னு* என்ற நாடகத்தை நடத்தினார். பின்னர், சங்கனாச்சேரியில் கல்லூரி படிப்பை முடித்து இந்திய வான்படையில் சேர்ந்தார். சோமன் கொட்டாரக்கார ஸ்ரீதரன் நாயரின் "ஜெயஸ்ரீ" நாடகக் குழுவுடன் சேர்ந்து பின்னர் திரைப்படத் துறைக்குச் சென்றார். இவர் கேரள மக்கள் கலைக் கழகத்திலும் பணிபுரிந்தார். 197இல் பி. என். மேனன் இயக்கிய "காயத்ரி" இவரது முதல் படம். இவர் 1976 முதல் 1983 வரை ஒரு நாயகனாக நடித்தார். பின்னர் வில்லன், நகைச்சுவை, துணை வேடங்களில் நடித்தார். 1977ஆம் ஆண்டில் ஐ. வி. சசி இயக்கத்தில் வெளியான *இதா இவிடே வரே* இவரது மிகப்பெரிய வெற்றிப் படமானது. பின்னர், மிகவும் பரபரப்பான நடிகராக உயர்ந்தார். 1978 வாக்கில், சோமன் 42 படங்களில் நாயகனாக நடித்தார். இது இன்றுவரை ஒரு சாதனையாக இருந்தது. 1984க்குப் பிறகு, இவர் கதாநாயக பாத்திரங்களிலிருந்து குணச்சித்திர வேடங்களுக்கு மாறினார். 1997ஆம் ஆண்டில், ஜோஷியின் இயக்கத்தில் வெளியான *லேலம்* இவரது கடைசிப் படமாகும். இதில் ஆனக்காட்டில் ஈப்பச்சனாக இவரது நடிப்பு விமர்சன ரீதியாக மிகவும் பாராட்டப்பட்டது.  
இவர் 1991இல் *பூமிகா* என்ற ஒரு மலையாளத் திரைப்படத்தை தயாரித்தார். இது ஐ.வி.சசி இயக்கியிருந்தார். ஜெயராம், சுரேஷ் கோபி, முகேஷ், ஊர்வசி போன்றோர் நடித்திருந்தனர்.
# எம். ஜி. சோமன்

## இறப்பு

இவர் 12 திசம்பர் 1997 அன்று மஞ்சள் காமாலை காரணமாக தனது 56 வயதில் இறந்தார்.
# எம். ஜி. சோமன்

## குடும்பம்

சோமன் சுஜாதா என்பவரை மணந்தார். இவர்களுக்கு சஜி சோமன் என்ற மகனும் சிந்து என்ற மகளும் உள்ளனர். இவரது மகன் சஜியும் சில திரைப்படங்களில் நடித்தார்.
# கேப்டன் ராஜூ

**இராஜூ தேனியல்** (*Raju Daniel*) (27 சூன் 1950 - 17 செப்டம்பர் 2018), **கேப்டன் ராஜூ** (*Captain Raju*) என்ற தனது திரைப் பெயரால் நன்கு அறியப்பட்ட இவர், ஓர் இந்திய இராணுவ அதிகாரியும், இந்திய நடிகரும் ஆவார். மலையாளம், பாலிவுட், தமிழ், தெலுங்கு, கன்னடம் , ஆங்கிலம் உட்பட பல்வேறு மொழிகளில் 600க்கும் மேற்பட்ட படங்களில் நடித்துள்ளார். குணச்சித்திர வேடங்களுக்காகவும், வில்லனாகவும் இவர் மிகவும் பிரபலமானவர். இவர் தொலைக்காட்சித் தொடர்களிலும், விளம்பரங்களிலும் தோன்றினார். மேலும் இரண்டு மலையாளப் படங்களையும் இயக்கியுள்ளார். *நாடோடிக்கட்டு* திரைப்படத்தில் பாவனாயி என்ற வேடத்தில் தோன்றிய இவரது நகைச்சுவை தொழில்முறை கொலையாளி கதாபாத்திரம் மலையாளத் திரையுலகில் ஒரு வழிபாட்டு மரபை தோற்றுவித்தது.  
இவர் நடித்துள்ள தமிழ் திரைபடங்கள் பின்வருமாறு:  
- நல்ல நாள் (1984)
- கடமை கண்ணியம் கட்டுப்பாடு (1987)
- ஜல்லிக்கட்டு (1987)
- தர்மத்தின் தலைவன் (1988)
- என் ஜீவன் பாடுது (1988)
- சூரசம்ஹாரம் (திரைப்படம்) (1988)
- சின்னப்பதாஸ் (1989)
- ௭ன் ரத்தத்தின் ரத்தமே (1989)
- தாய்நாடு (1989 திரைப்படம்) (1989)
- சேவகன் (1992)
- உள்ளே வெளியே (1993)
- பிரியங்கா (1994)
- ராஜகுமாரன் (1994)
- வேலுசாமி (1995)
- நினைத்து நினைத்துப் பார்த்தேன் (2007)
- பொன்னர் சங்கர் (2011)
# ஆக்ஷன்

**ஆக்ஷன்** (*Action*) என்பது 2019 ஆம் ஆண்டு வெளியான இந்திய தமிழ் அதிரடி திரைப்படம் ஆகும். சுந்தர் சி. இயக்கிய இப்படத்தை ஆர். ரவீந்திரன் தனது டிரைடென்ட் ஆர்ட்ஸ் பதாகையின் கீழ் தயாரித்ததுள்ளார். இந்த படத்தில் விஷால், தமன்னா ஆகியோர் உளவுத்துறை அதிகாரிகளாக இணைந்து பயங்கரவாதியை வேட்டையாடும் ஒரு உலகளாவிய பணியைத் தொடங்குகின்றனர். இந்த படத்தில் அகன்க்ஷா பூரி, ஐஸ்வர்யா இலட்சுமி (அவரது தமிழ் திரைப்பட அறிமுகம்), ராம்கி, சாயா சிங், யோகி பாபு, கபீர் துஹான் சிங் ஆகியோர் இணைந்து நடித்துள்ளனர் . இப்படத்திற்கு ஹிப்ஹாப் தமிழா இசையமைத்துள்ளார். இப்படத்தில் சுந்தர் சி. ஒரு சிறிய காட்சியில் தோன்றுகிறார்.  
*ஆக்ஷன்* படமானது 2019 நவம்பர் 15 அன்று திரையரங்குகளில் வெளியிடப்பட்டது. சில அதிரடி காட்சிகள் மற்றும் மரணதண்டனை குறித்த விமர்சனங்களுக்காக பாராட்டுக்களைப் பெற்றது, இது வணிக ரீதியான தோல்வி படமாகும். அதே நேரத்தில் இதன் இந்தி மொழிமாற்று பதிப்பு யூடியூபில் வெற்றி பெற்றது.
# ஆக்ஷன்

## கதைச் சுருக்கம்

ஒரு பயங்கரவாதியைக் கண்காணிக்க இந்திய இராணுவத்தால் அனுப்பப்பட்ட ஒரு அதிகாரி, தனது சொந்த நாட்டில் இரகசிய உளவாளிகளை கண்டறியும்போது அவரது பணி சிக்கலக மாறுகிறது.
# ஆக்ஷன்

## நடிப்பு

- விஷால் கர்னல்.சுபாஷ், இந்திய ராணுவ புலனாய்வு அதிகாரி, மற்றும் சரவணனின் தம்பி
- தமன்னா (நடிகை) லெப். தியா சுபாசுடன் பணியாற்றுபவர்
- அகன்சா பூரி கைரா, பணத்திற்காக மக்களை கொல்லும் படத்தின் முக்கிய எதிரி. (பின்னணி குரலை சாக்ஷி அகர்வால் கொடுத்துள்ளார்)
- ஐஸ்வர்யா இலட்சுமி மீரா, சுபாஷின் வருங்கால மனைவி மற்றும் கயல்விழியின் தங்கை
- ராம்கி (நடிகர்) சரவணன், சுபாஷின் அண்ணன் மற்றும் துணை முதல்வர்
- சாயா சிங் கயல்விழி, சரவணனின் மனைவி, மீராவின் அக்காள், சுபாசின் அண்ணி
- ஆரவ் சவுத்ரி பாகிஸ்தானில் உள்ள இந்திய உளவாளி இம்ரான்
- சாயாஜி சிண்டே லெப். ஜெனரல் ரெஹ்மான், சுபாஷின் உயரதிகாரி
- கபீர் துகான் சிங் சையத் இப்ராகிம் மாலிக் [மாலிக்], பாகிஸ்தானில் ஒளிந்திருக்கும் உலகளாவிய பயங்கரவாதி
- ஷா ரா மாயக்கண்ணன், சுபாஷின் மைத்துனர் மற்றும் இந்தியத் தூதரகத்திற்காக துருக்கியில் பணிபுரியும் கல்லூரி தோழர்
- யோகி பாபு ஜாக், ஓர் இந்திய ஹேக்கர்
- ராஜஸ்ரீ வாரியர் சுபாஷின் சகோதரி மற்றும் மாயக் கண்ணனின் மனைவி
- பழ. கருப்பையா முதல்வரும், சுபாஷின் தந்தையும்
- வின்சென்ட் அசோகன் தீபக் மேத்தா, சரவணனின் நண்பர்
- பரத் ரெட்டி காவல் துறை அதிகாரியும், சுபாஷின் நண்பரும்
- அஸ்வந்த் அசோக்குமார் கயல்விழியின் மகன் அஷ்வந்த்
- யூரி சூரி தாஹிர் இக்பால், பாகிஸ்தான் ராணுவ தளபதி மாலிக் வீட்டு பாதுகாப்புக்கு தலைமை தாங்குகிறவர்
- ரவி வெங்கட்ராமன் காவல் ஆணையர்
- சுந்தர் சி. பயணியாக சிறப்புத் தோற்றத்தில்
# ஆக்ஷன்

## இசை

இப்படத்திற்கான இசையை ஹிப்ஹாப் தமிழா இசையமைத்துள்ளார். பாடல் வரிகளை பா. விஜய், ஹிப்ஹாப் தமிழா, அறிவு, பால் பி சைலஸ், நவ்ஸ் ஆகியோர் எழுதியுள்ளனர்.  
இந்த படத்தின் இசைத் தொகுப்பானது ஐந்து பாடல்களைக் கொண்டுள்ளது. மேலும் அவை அனைத்தும் தனிப்பாடல்களாகவும் வெளியிடப்பட்டன. 2019 அக்டோபர் 30 அன்று பாடல் தொகுப்பு வெளியிடப்பட்டது. இதன் தெலுங்கு பதிப்பு 2019 நவம்பர் முதல் நாளன்று வெளியிடப்பட்டது.  
பாடலின் அசல் பதிப்பை ஹிப்ஹாப் ஆதி மற்றும் பால் பி சைலஸ் ஆகியோர் பாடினர்.
# ஆக்ஷன்

## வெளியீடு

படத்தின் அதிகாரப்பூர்வ தூண்டோட்டம் 2019 செப்டம்பர் 13 அன்று வெளியிடப்பட்டது, தொடர்ந்து முன்னோட்டமானது 2019 அக்டோபர் 27 அன்று வெளியிடப்பட்டது. இந்த படம் இந்தியாவில் 2019 நவம்பர் 15 அன்று திரையரங்குகளில் வெளியிடப்பட்டது.
# ஆக்ஷன்

## வீட்டு ஊடகம்

படத்தின் செயற்கைக் கோள் உரிமைகள் விஜய் தொலைக்காட்சிக்கு விற்கப்பட்டது. அமேசான் பிரைம் வீடியோவில் 2019 திசம்பர் 16 முதல் *ஆக்சன்* வெளியானது. படம் 2020 நவம்பர் 4 அன்று ஜப்பானில் குறுவட்டில் வெளியிடப்பட்டது.
# காசிநாத் ராவ் வைத்யா

**காசிநாத் ராவ் வைத்யா** (*Kashinath Rao Vaidya*) (இறப்பு 13 மார்ச் 1959, ஹைதராபாத் ) ஒரு இந்திய வழக்கறிஞர் மற்றும் அரசியல்வாதி ஆவார். வைத்யா 1952 தேர்தலில் பேகம் பஜார் தொகுதியில் இருந்து இந்திய தேசிய காங்கிரஸ் வேட்பாளராக ஹைதராபாத் மாநில சட்டமன்றத்திற்கு தேர்ந்தெடுக்கப்பட்டார். வைத்யா 15,794 வாக்குகள் பெற்றார் (தொகுதியில் 72.48% வாக்குகள்). இத்தேர்தலைத் தொடர்ந்து, இவர் சட்டசபையின் சபாநாயகராக தேர்ந்தெடுக்கப்பட்டார்.  
வைத்யா 1959 ஆம் ஆண்டு மார்ச் 13 ஆம் நாள் ஹைதராபாத்தில் இறந்தார்.
# மரினோ மோரிகவா

**மரினோ மோரிகவா** (**Marino Morikawa)** பெரு-சப்பானிய நாடுகளைச் சேர்ந்த சுற்றுச்சூழல் விஞ்ஞானியாவார். இவர் 1977 ஆம் ஆண்டு பிறந்தார். பெருவில் ஈடுபட்ட சுற்றுச்சூழல் பணிகளுக்காக நன்கு அறியப்படுகிறார்.
# மரினோ மோரிகவா

## வாழ்க்கைக் குறிப்பு

பெருநாட்டிலுள்ள சிறிய நகரமான சாங்கேயில் மரினோ பிறந்தார். பல்துறை உயிரின அரசியல் தந்திரத்தில் முதுகலைப் பட்டம் பெற்றார். சப்பானின் திசுகூபா பல்கலைக்கழகத்தில் சுற்றுச்சூழல் அறிவியலில் ஆய்வு மேற்கொண்டு முனைவர் பட்டம் பெற்றார்.
# மரினோ மோரிகவா

## தொழில்

*தேசிய புவியியல் தொலைக்காட்சியின்* செய்தி அறிக்கையில் இடம்பெற்றபோது இவரது பணி நன்கு அறியப்பட்டது. சொந்த ஊரான பெருவின் சாங்கேயில் எல் காசுகாயோ ஏரியை மீட்டெடுப்பது குறித்த இவரது பணி குறித்த அறிக்கை அச்செய்தி அறிக்கையில் உள்ளடங்கியிருந்தது.  
மரினோ மோரிகாவா நானோபிளசு 7 என்ற தனது சொந்த நிறுவனத்தை நிறுவினார். இது நீர்நிலைகளை மாசுபடுத்துவதற்கு எதிராக அர்ப்பணிக்கப்பட்டது. மரினோ மோரிகாவா உலகம் முழுவதும் 30 வாழ்விடங்களில் பணியாற்றியுள்ளார். தற்போது, இவர் ஈக்வடார் ஆண்டிசில் உள்ள சிரா நதியின் மாசுபாட்டை நீக்கும் முயற்சியில் ஈடுபட்டுள்ளார். மேலும் பெருவில் உள்ள டிடிகாகா, உவாகேச்சினா மற்றும் ஆலலே ஏரிகளையும் மாசுபாட்டிலிருந்து காக்கவும் முயற்சித்து வருகிறார்.
# ஔசெப்பச்சன்

**மேச்செரி லூயிசு ஔசெப்பச்சன்** (பிறப்பு 13 செப்டம்பர் 1955), ஓர் இந்திய திரைப்பட இசையமைப்பாளரும், பாடகரும் ஆவார். இவர் முக்கியமாக மலையாளத் திரைப்படங்களுக்கு இசையமைக்கிறார். இவர் ஏராளமான திரைப்பட ஒலிப்பதிவு தொகுப்புகளுக்கும், பின்னணி பாடல்களுக்காகவும் தேசிய விருது, பிலிம்பேர் விருது, கேரள மாநில திரைப்பட விருதுகளைப் பெற்றவர். இவர் மலையாளத்தில் இந்திய இசையின் மிகச்சிறந்த இசையமைப்பாளர்களில் ஒருவராகக் கருதப்படுகிறார்.
# ஔசெப்பச்சன்

## சுயசரிதை

13 செப்டம்பர் 1955 இல் மேச்சேரி லூயிசு - மாதிரி பலியக்காரா ஆகியோருக்கு கேரளாவின் திருச்சூரில் ஒல்லூரில் பிறந்தார். இவர் தனது முறையான கல்வியை திருச்சூர் புனித தோமையா கல்லூரியில் முடித்தார். இசையில் ஆர்வம் கொண்டிருந்த இவர் தனது கல்வியை முடித்த பின்னர், ஒரு சிறந்த வயலின் கலைஞராக மாறினார். "வாய்ஸ் ஆஃப் திருச்சூர்" உள்ளிட்ட சில இசை குழுக்களில் வயலின் கலைஞராக தனது இசை வாழ்க்கையைத் தொடங்கினார். பின்னர் புகழ்பெற்ற பின்னணிப் பாடகி பி. மாதுரியின் இசை நிகழ்ச்சிகளில் வயலின் கலைஞராக வாய்ப்பு கிடைத்தது. பின்னர் இவர் இசை அமைப்பாளர் பவவூர் ஜி. தேவராஜன் மாஸ்டரின் கீழ் வயலின் கலைஞரானார். *வி.கே.பிரகாஷ்* இயக்கிய வர்த்தகமற்ற இந்திப் படமான *பிரீக்கி சக்ராவுக்கான* பாடல்களையும் இவர் இசையமைத்தார். மேலும் பல இந்திப் படங்களுக்கான பின்னணி இசையையும், குறிப்பாக பிரியதர்ஷன் இயக்கிய படங்களுக்கு இசையமைத்தார். இவரது திரைப்படம் அல்லாத பாடல்களில் *ஓனபூதலம்*, *வசந்தகீதங்கள்*, பல கிறிஸ்தவ பக்தி பாடல்கள் போன்ற பிரபலமான இசைத் தொகுப்புகளும் உள்ளன. இசை இயக்கம் தவிர, இவர் ஏஷ்யாநெட்டின் ஐடியா ஸ்டார் சிங்கர் 2008 என்ற நிகழ்ச்சியிலும், கைரளி தொலைக்காட்சியின் கந்தர்வ சங்கீதம் 2012 என்ற நிகழ்ச்சியிலும் நடுவராக இருந்தார்.
# ஔசெப்பச்சன்

## விருதுகள்

1987 இல் *உன்னிகளே ஒரு கத பறையம்* திரைப்படத்திற்காக இவருக்கு முதல் மாநில விருது கிடைத்தது. இவரது முதல் தேசிய விருது 2007ஆம் ஆண்டில் பிரபல இயக்குநர் சியாமபிரசாத்தின் ஒரே கடல் படத்திற்காக கிடைத்தது. இந்த படத்தில் உள்ள அனைத்து பாடல்களும் சுபபந்துவராலி இராகத்தில் இசையமைக்கப்பட்டுள்ளன. நாதன் என்ற படத்திற்காக சிறந்த இசை அமைப்பாளருக்கான மாநில விருது கிடைத்தது. புகழ்பெற்ற இசைக்கலைஞர்கள் பலர் இவருடைய சீடர்களாக இருந்தனர். இதில் ஏ. ஆர். ரகுமான், வித்தியாசாகர், ஹாரிஸ் ஜயராஜ் போன்றோர் அடங்குவர். இசையமைப்பாளர் கோபி சுந்தர் இவரது உதவியாளர், பின்னணிப் பாடகர் பிராங்கோ சைமன் இவரது மருமகன்.
# தியோடர் வில்லியம் ரிச்சர்ட்சு

**தியோடர் வில்லியம் ரிச்சர்ட்சு** (*Theodore William Richards*) (ஜனவரி 31, 1868 - ஏப்ரல் 2, 1928) வேதியியலுக்கான நோபல் பரிசைப் பெற்ற முதல் அமெரிக்க அறிவியலாளர் ஆவார். அதிக எண்ணிக்கையிலான வேதியியல் தனிமங்களின் அணு எடைகளைத் துல்லியமாகக் கண்டறிந்தமைக்காக இந்த விருதினைப் பெற்றார்.
# தியோடர் வில்லியம் ரிச்சர்ட்சு

## வாழ்க்கை வரலாறு

வில்லியம் டிராஸ்ட் ரிச்சர்ட்ஸ் என்ற நிலம் மற்றும் கடல் தளங்களை வரையும் ஓவியர் மற்றும் அன்னா நீ மட்லாக் என்ற கவிஞர் ஆகியோருக்கு ஐக்கிய அமெரிக்க நாடுகளின் பென்சில்வேனியாவில் ஜெர்மன்டவுன் என்ற இடத்தில் பிறந்தார். ரிச்சர்ட்சு கல்லூரிக்கு முந்தைய தனது கல்வியில் பெரும்பகுதியைத் தனது தாயாரிடமிருந்தே கற்றுக்கொண்டிருந்தார். ஒரு கோடைக்காலத்தில் ரோட் தீவுகளின் நியூபோர்ட்டில் தங்கியிருந்த போது இவர் ஹார்வார்ட் பல்கலைக்கழகத்தின் பேராசிரியர் ஜோசையா பார்சன்சு குக் என்பவருடன் தங்கியிருந்த போது அவர் ஒரு சிறிய தொலைநோக்கியின் மூலம் சனிக்கோளின் வளையங்களை தியோடர் ரிச்சர்ட்சுக்கு காண்பித்தார். இதிலிருந்து ரிச்சர்ட்சு குக்குடன் இணைந்து அவரது ஆய்வகத்தில் பணியாற்றத் தொடங்கினார்.  
1878 இல் தொடங்கி, ரிச்சர்ட்ஸ் குடும்பம் ஐரோப்பாவில் இரண்டு ஆண்டுகள் கழித்தது. பெரும்பாலும் இங்கிலாந்தில், தியோடர் ரிச்சர்ட்ஸின் அறிவியல் ஆர்வங்கள் வலுவாக வளர்ந்தன. குடும்பம் அமெரிக்காவிற்குத் திரும்பிய பிறகு, 1883 ஆம் ஆண்டில் 14 வயதில் பென்சில்வேனியாவின் ஹேவர்போர்ட் கல்லூரியில் நுழைந்தார். 1885 ஆம் ஆண்டில் இளங்கலை அறிவியல் பட்டம் பெற்றார். பின்னர் அவர் ஆர்வர்ட் பல்கலைக்கழகத்தில் சேர்ந்தார். 1886 ஆம் ஆண்டில் மற்றொரு இளங்கலை பட்டப்படிப்பை முடித்தார்.  
ரிச்சர்ட்சு ஆர்வர்டில் பயிலுவதைத் தொடர்ந்தார், ஹைட்ரஜனுடன் ஒப்பிட்டு ஆக்ஸிஜனின் அணு எடையை நிர்ணயிப்பதை தனது ஆய்வுக் கட்டுரையாக எடுத்துக் கொண்டார். அவரது முனைவர் பட்ட ஆலோசகராக ஜோசியா பார்சன்ஸ் குக் இருந்தார். ஜெர்மனியில் முனைவர் பட்ட ஆய்விற்குப் பிந்தைய ஆய்வுப் பணியைத் தொடர்ந்தார். கோட்டிங்கன் பல்கலைக்கழகத்தில் இவர் விக்டர் மேயரின் கீழ் பயின்றார். ரிச்சர்ட்சு ஆர்வார்டின் வேதியியல் துறையில் ஒரு உதவியாளராக, பாடங்கற்பிப்பவராக, உதவிப் பேராசிரியராக, இறுதியில் 1901 ஆம் ஆண்டில் பேராசிரியரானார். 1903 ஆம் ஆண்டில் இவர் ஆர்வர்டில் வேதியியல் துறையின் தலைவரானார். 1912 ஆம் ஆண்டில் இவர் வேதியியல் பேராசிரியராகவும் புதிய வோல்காட் கிப்ஸ் நினைவு ஆய்வகத்தின் இயக்குநராகவும் நியமிக்கப்பட்டார்.  
1896 ஆம் ஆண்டில், ரிச்சர்ட்ஸ் மிரியம் ஸ்டூவர்ட் தாயெர் என்பவரை மணந்தார். இந்த ஜோடிக்கு ஒரு மகள், கிரேஸ் தாயெர் (அவர் ஜேம்ஸ் பிரையன்ட் கோனன்ட்டை மணந்தார்), மற்றும் இரண்டு மகன்கள், க்ரீனோஃப் தாயெர் மற்றும் வில்லியம் தியோடர். இரண்டு மகன்களும் தற்கொலை செய்து கொண்டு இறந்தனர்.  
ரிச்சர்ட்சு கலை மற்றும் இசை இரண்டிலும் ஆர்வத்தைக் கொண்டிருந்தார். இவரது பொழுதுபோக்குகளில் ஓவியம், கோல்ஃப் மற்றும் படகோட்டம் ஆகியவை அடங்கும். அவர் கேம்பிரிட்ஜ், மாசசூசெட்ஸில், ஏப்ரல் 2, 1928 அன்று தனது 60 வயதில் இறந்தார். இவரது வாரிசுகளில் ஒருவரின் கூற்றுப்படி, ரிச்சர்ட்ஸ் "நாள்பட்ட சுவாசப் பிரச்சினைகள் மற்றும் நீடித்த மனச்சோர்வு" ஆகியவற்றால் அவதிப்பட்டார்.  
அவர் ஒரு குவாக்கர் .
# தியோடர் வில்லியம் ரிச்சர்ட்சு

## அறிவியல் ஆராய்ச்சி

ரிச்சர்ட்ஸின் அறிவியல் ஆராய்ச்சியில் பாதியளவிற்கு அணு எடைகளைப் பற்றியதாக இருந்தது. 1886 ஆம் ஆண்டில் இவரது பட்டப்படிப்பின் போது இவரது ஆய்வுகள் தொடங்கியது. 1889 ஆம் ஆண்டில் ஆர்வர்டுக்குத் திரும்பியதும், இதுவே அவரது முதல் ஆய்வாக இருந்தது. இவ்வகை ஆய்வுகள் அவரது மரணம் வரை தொடர்ந்தது. ஃபோர்ப்ஸின் கூற்றுப்படி, 1932 வாக்கில் ரிச்சர்ட்ஸ் மற்றும் அவரது மாணவர்களால் 55 தனிமங்களின் அணு எடைகள் ஆய்வு செய்யப்பட்டன. ரிச்சர்ட்ஸ் தனது பணியில் பயன்படுத்திய கவனத்திற்கு ஒரு எடுத்துக்காட்டாக, எம்ஸ்லி பின்வருமாறு கூறுகிறார். தூலியத்தின் துல்லியமான அணு எடையைத் தெரிந்து கொள்ளும் பொருட்டு தூய தூலியத்தைப் பெறுவதற்காக இவர் இத்தனிமத்தை 15000 முறை படிகமாக்கியுள்ளார்.  
வேதியியல் பகுப்பாய்வின் மூலம், ஒரு தனிமம் வெவ்வேறு அணு எடையைக் கொண்டிருக்க முடியும் என்பதை முதலில் ரிச்சர்ட்சு தான் உலகிற்குக் கூறியவர் ஆவார். கதிரியக்கச் சிதைவால் உற்பத்தி செய்யப்படும் ஈயம், இயற்கையான ஈயம் ஆகியவற்றின் மாதிரிகளை பகுப்பாய்வு செய்ய இவர் கேட்டுக்கொள்ளப்பட்டார். இவரது அளவீடுகள் இரண்டு மாதிரிகளும் வெவ்வேறு அணு எடைகளைக் கொண்டிருப்பதைக் காட்டின. இது ஐசோடோப்புகளின் கருத்துக்களை ஆதரிப்பவையாக இருந்தது.
# நான் சிரித்தால்

**நான் சிரித்தால்** (*Naan Sirithal*) என்பது 2020 ஆம் ஆண்டு வெளியான இந்திய தமிழ் நகைச்சுவைத் திரைப்படம் ஆகும். இதை அறிமுக இயக்குநர் ராணா எழுதி இயக்கியுள்ளார். *மீசைய முறுக்கு,* *நட்பே துணை* ஆகிய படங்களின் வெற்றியைத் தொடர்ந்து, சுந்தர் சி. ஆதியின் மூன்றாவது படத்தை தயாரித்தார். இது மூன்றாவது தொடர் வெற்றியையும் ஈட்டியது. இப்படத்தில் ஹிப்ஹாப் தமிழா, ஐஸ்வர்யா மேனன் ஆகியோர் முதன்மை வேடத்தில் நடிக்க, கே. எஸ். ரவிக்குமார் எதிர்மறை பாத்திரத்தில் நடித்துள்ளார். படவா கோபி மற்றும் எரும சாணி விஜய் துணை வேடங்களில் நடித்துள்ளனர். இது ராணாவின் குறும்படமான *கெக்க பெக்க கெக்க பெக்கவின்* திரைப்படப் பதிப்பாகும். படம் 2020 பெப்ரவரி 14 அன்று வெளியிடப்பட்டது.
# நான் சிரித்தால்

## கதைச் சுருக்கம்

நரம்பியல் பிரச்சனையால் பாதிக்கப்பட்ட காந்தி (ஹிப்ஹாப் தமிழா) எந்த வகையான உணர்ச்சி என்றாலும் சிரித்துவிடுவார். இதனால் தன் காதல், வேலை போன்றவற்றை இழக்கிறார். இதனால் காந்தியின் உயிருக்கே ஆபத்து ஏற்படும் நிலை ஏற்படுகிறது. இதிலிருந்து எப்படி காந்தி தப்பினான் என்பதே கதை
# நான் சிரித்தால்

## நடிப்பு

- ஹிப்ஹாப் தமிழா காந்தி, நரம்பியல் கோளாரால் சிரிப்பு நோயால் அவதிப்படும் மனிதர்
- ஐஸ்வர்யா மேனன் அங்கிதா சிரேஷ்
- கே. எஸ். ரவிக்குமார் தில்லிபாபு
- ரவி மரியா சக்ரதாஸ்
- ஷா ரா நெல்சன்
- முனீஷ்காந்த் ராமதாஸ் மாணிகம்
- பாண்டியராஜன் மனநல மருத்துவர் வீரபாத்திரன்
- படவா கோபி காந்தியின் தந்தை கோபியாக
- சுஜாதா சிவக்குமார் காந்தியின் தாயாக
- யோகி பாபு காந்தியின் நண்பர் டில்லி பாபு
- ஜி. மாரிமுத்து அமைச்சர் தங்கதுரை
- எரும சாணி விஜய் காந்தியின் நண்பர் தியாகு
- விச்சு விசுவநாத் அன்பு
- டி. ஆர். கே. கிரண் பெருமாள்
- புட் சட்னி ராஜ்மோகன் காந்தியின் வேலைக்காரனும் ஜூலியின் சகோதரனுமான மனோஜ்
- லல்லு ரோஹித், காந்தியின் கல்லூரி நண்பர்
- மரியா ஜூலி டில்லி பாபுவின் முன்னாள் காதலி, மனோஜின் தங்கை
- அர்ச்சணா சந்ரோக்
- ரேகா சுரேஷ் அங்கிதாவின் தாய்
- அருள் டி. அங்கிதாவின் தந்தை சங்கர்
- மூணார் ரமேஷ் ரவி
- புதுப்பேட்டை சுரேஷ் கலெக்சன் சேகர்
- சத்திய குரமன் காந்தியின் அடியாள்
- கிசோர் ராஜ்குமார் டில்லிபாபுவின் அடியாள்
- விஜே ஆஷிக் ஜுலியின் முன்னாள் ஆண் நண்பர்
- தீபக்ராஜ் குணசேகரன் ஒலா வண்டி ஒட்டுநர்
- தளபதி தினேஷ் பவுள் ராஜ்
- லொல்லு சபா ஈஸ்டர் காந்தியின் அண்டை வீடுக்காரர்
- ஸ்ரீநாத் (சீனிவாசன்)
- கௌதமி வீரபத்திரனின் பக்கத்து வீட்டுக்காரர்
# நான் சிரித்தால்

## தயாரிப்பு

படத்தின் முதன்மை படப்பிடிப்பு 2019 சூலையில் தொடங்கி, 2019 திசம்பர் 4 வரை நீடித்தது. இப்படத்தின் வழியாக ஹிப்ஹாப் தமிழா ஆதி மற்றும் சுந்தர் சி. ஆகியோர் மூன்றாவது முறையாக இணைந்தனர்.
# நான் சிரித்தால்

## இசை

இப்படத்திற்கான பாடல் வரிகளை ஹிப்ஹாப் தமிழா, கபிலன் வைரமுத்து, அறிவு ஆகியோர் எழுதினர். பாடல் இசை, பின்னணி இசை ஆகியவற்றை ஹிப்ஹாப் தமிழா அமைத்தார். படத்தின் முதல் தனிப்பாடலான "பிரேக் அப் பாடல்" 2019 திசம்பர் 7 அன்று வெளியிடப்பட்டது. இரண்டாவது ஒற்றை பாடல் "தோம் தோம்" 2019 திசம்பர் 21 அன்று வெளியிடப்பட்டது. மூன்றாவது ஒற்றை பாடல் "அஜக்கு குமுக்கு" 2020 சனவரி 11 அன்று வெளியிடப்பட்டது. நான்காவது தனிப்பாடல் "ஹேப்பி பர்த்டே" 2020 சனவரி 25 அன்று வெளியிடப்பட்டது.
# நான் சிரித்தால்

## வெளியீடு

இப்படம் 2020 பெப்ரவரி 14 அன்று வெளியிடப்பட்டது.
# 1070 அலுமினிய உலோகக் கலவை

**1070 அலுமினிய உலோகக் கலவை** (*1070 aluminium alloy*) ஒரு தூய்மையான அலுமினியக் கலப்புலோகமாகும். அதிமான அரிப்பு எதிர்ப்பும் சிறந்த பற்றவைத்து இணைக்கும் திறனும் கொண்ட உலோகக் கலவையாக இது பயன்படுகிறது.  
1070 அலுமினிய உலோகக் கலவையில் அலுமினியம், இரும்பு, சிலிக்கான், துத்தநாகம், வனேடியம், செப்பு, தைட்டானியம், மக்னீசியம், மற்றும் மாங்கனீசு போன்ற தனிமங்கள் சிறுபான்மை அளவுகளில் கலந்துள்ளன.
# 1070 அலுமினிய உலோகக் கலவை

## வேதி இயைபு

| **அலுமினியம்** | ≥ 99.7 |  |
| --- | --- | --- |
| **இரும்பு** | ≤ 0.25 |  |
| **சிலிக்கான்** | ≤ 0.20 |  |
| **துத்தநாகம்** | ≤ 0.040 |  |
| **வனேடியம்** | ≤ 0.050 |  |
| **செப்பு** | ≤ 0.040 |  |
| **தைட்டானியம்** | ≤ 0.030 |  |
| **மக்னீசியம்** | ≤ 0.030 |  |
| **மாங்கனீசு** | ≤ 0.030 |  |
| **பிற தனிமங்கள்** | ≤ 0.030 | } |
# 1070 அலுமினிய உலோகக் கலவை

## பயன்பாடுகள்

அலுமினியம் 1070 கலப்புலோகத்தின் பயன்கள்:  
1. பொதுவான தொழிற்சாலை உட்கூறுகள்
1. கட்டிடமும் கட்டுமானமும்
1. போக்குவரத்து
1. மின் பொருட்கள்
1. கூர் உணர்வுத் தட்டுகள்
1. ஆபரணக் கீற்றுகள்
1. தகவல் தொடர்பு வடங்கள்
1. குளிர்சாதன மற்றும் உறைவிப்புப் பெட்டிகள்
# இரவீந்திர வர்மா

**இரவீந்திர வர்மா** (Ravindra Varma) (9 ஏப்ரல் 1925 - 10 அக்டோபர் 2006) ஓர் காந்திய அரசியல்வாதி ஆவார். இவர் 1977 முதல் 1979 வரை இந்தியாவில் மொரார்ஜி தேசாய் அமைச்சகத்தில் தொழிலாளர் மற்றும் நாடாளுமன்ற விவகாரங்களுக்கான அமைச்சராக பணியாற்றினார்.
# இரவீந்திர வர்மா

## சுயசரிதை

இவர் ஏப்ரல் 18, 1925 அன்று மாவேலிக்கரா அரண்மனையில் பிறந்தார். இவரது தந்தை டாக்டர். கே. கோதவர்மா ஒரு புகழ்பெற்ற மொழியியலாளரும் சமசுகிருத அறிஞரும் ஆவார்.
# இரவீந்திர வர்மா

## அரசியல்

இவர் 1942இல் தீவிர அரசியலில் நுழைந்தார். சென்னையிலுள்ள கிறிஸ்துவக் கல்லூரியில் படிக்கும் போது சுதந்திரப் போராட்டத்தில் இறங்கினார். காந்திஜி தலைமையில் வெள்ளையனே வெளியேறு இயக்கத்தில் சேர்ந்து கைது செய்யப்பட்டு சிறையில் அடைக்கப்பட்டார். பின்னர் முழுநேர சுதந்திரப் போராட்ட வீரரானார். சுதந்திர போராட்டத்திற்கு இந்திய மாணவர்களையும், இளைஞர்களையும் வழிநடத்துவதில் இவர் வலுவான தலைமைத்துவத்தை வழங்கினார். 1946 முதல் 1949 வரை அகில இந்திய மாணவர் காங்கிரசின் தலைவராக இருந்தார். அதே நேரத்தில் உலக பல்கலைக்கழக சேவையின் சர்வதேச மாணவர் சேவை பிரிவின் நிர்வாகக் குழுவில் உறுப்பினரானார். இவருக்கு ஹர்ஷவர்தன் வர்மா, கௌதம் என்ற இரு மகன்கள் இருந்தனர். இவரது மனைவி மங்களா 2015இல் இறந்தார்.
# ஆலன் ஜெய் ஈகர்

**ஆலன் ஜெய் ஈகர்** (*Heeger, Alan J.*) (பிறப்பு ஜனவரி 22, 1936) ஒரு அமெரிக்க இயற்பியலாளர், கல்வியாளர் மற்றும் வேதியியலில் நோபல் பரிசு பெற்றவர் .  
ஈகர் கடத்தும் தன்மை கொண்ட பலபடிகளைக் கண்டறிந்தமைக்காகவும், இத்தகைய புதுமையான பொருள்களை தொழில்நுட்ப பயன்பாடுகளுக்கு கிடைக்கச் செய்தமைக்காகவும் பொறியியலுக்கான தேசிய அகாதெமியின் உறுப்பினராக 2002 ஆம் ஆண்டில் இவர் தேர்ந்தெடுக்கப்பட்டார்.
# ஆலன் ஜெய் ஈகர்

## வாழ்க்கை மற்றும் தொழில்

ஈகர் அயோவாவின் சியோக்ஸ் நகரில் ஒரு யூத குடும்பத்தில் பிறந்தார். அவர் அயோவாவின் அக்ரோனில் வளர்ந்தார், அங்கு இவரது தந்தை ஒரு பொது அங்காடி வைத்திருந்தார். ஒன்பது வயதில், இவரது தந்தையின் மரணத்தைத் தொடர்ந்து, குடும்பம் சியோக்ஸ் நகரத்திற்கு குடிபெயர்ந்தது.  
ஈகர் 1957 ஆம் ஆண்டில் நெப்ராஸ்கா-லிங்கன் பல்கலைக்கழகத்தில் இயற்பியல் மற்றும் கணிதத்தில் இளங்கலைப் பட்டம் பெற்றார், 1961 ஆம் ஆண்டில் பெர்க்லியில் உள்ள கலிபோர்னியா பல்கலைக்கழகத்தில் இயற்பியலில் முனைவர் பட்டம் பெற்றார். 1962 முதல் 1982 வரை அவர் பென்சில்வேனியா பல்கலைக்கழகத்தின் ஆசிரியராக இருந்தார். 1982 ஆம் ஆண்டில், கலிபோர்னியா பல்கலைக்கழகத்தில், சாண்டா பார்பராவில் இயற்பியல் துறை மற்றும் பொருள் துறையில் பேராசிரியராக தனது தற்போதைய பணியைத் தொடங்கினார். அவரது ஆராய்ச்சி யுனியாக்ஸ், கோனார்கா மற்றும் சிரிகன் உள்ளிட்ட பல தொடக்க நிறுவனங்களை உருவாக்க வழிவகுத்தது. இது 2003 இல் கில்லர்மோ சி.பசன், பேட்ரிக் ஜே. டயட்ஸன், பிரெண்ட் எஸ். கெய்லோர்ட் ஆகியோரால் நிறுவப்பட்டது. ஆலன் ஈகர் யூனியாக்ஸின் நிறுவனர் ஆவார். பின்னர், இது டுபோன்டால் வாங்கப்பட்டது.  
இவர் 2000 இல் வேதியியலுக்கான நோபல் பரிசை ஆலன் ஜி.மக்டியார்மிட் மற்றும் ஹிடேகி ஷிரகாவா ஆகியோருடன் "கடத்தும் தன்மை கொண்ட பலபடிகளின் கண்டுபிடிப்பு மற்றும் வளர்ச்சிக்காக" பெற்றார். இவர்கள் 1977 ஆம் ஆண்டில் “பாலிஅசெட்டிலீன் ஒரு கடத்தும் பலபடி" என்ற பெயரில் தங்கள் முடிவுகளை வெளியிட்டனர்  
இவர் 1983 ஆம் ஆண்டில் அமெரிக்க இயற்பியல் சங்கத்தின் ஆலிவர் ஈ. பக்லி பரிசையும், 1995 ஆம் ஆண்டில், உயிரியல் அல்லாத பொருட்களின் அறிவியலுக்கான பல்சான் பரிசையும் வென்றார்.  
இவரது மகன்கள் நரம்பியல் விஞ்ஞானி டேவிட் ஈகர் மற்றும் நோயெதிர்ப்பு நிபுணர் பீட்டர் ஈகர் ஆவர்.  
அக்டோபர் 2010 இல், ஈகர் அமெரிக்காவின் அறிவியல் மற்றும் பொறியியல் திருவிழாவின் நோபல் விருதாளருடன் மதிய உணவு என்ற நிகழ்ச்சியில் பங்கேற்றார். அங்கு நடுத்தர மற்றும் உயர்நிலைப் பள்ளி மாணவர்கள் நோபல் பரிசு பெற்ற விஞ்ஞானியுடன் ஒரு மதிய உணவில் முறைசாரா உரையாடலில் ஈடுபட்டனர். ஈகர் ஐக்கிய அமெரிக்க நாடுகள் அறிவியல் மற்றும் பொறியியல் விழாவின் ஆலோசனைக் குழுவில் உறுப்பினராகவும் உள்ளார். ஈகர் மூன்று முறை (2006, 2007, 2010) ஸ்டேஜ் சர்வதேச ஆய்வுக்கட்டுரைப் போட்டியின் நீதிபதியாக இருந்தார்.
# கே. பி. இராமச்சந்திரன் நாயர்

**கே. பி. இராமச்சந்திரன் நாயர்** (*K. P. Ramachandran Nair*) தேசிய ஜனநாயகக் கட்சியின் நிறுவனராவார். இவர், 01 செப்டம்பர் 1983 முதல் 29 மே 1985 வரை கேரள அமைசரவையில் சுகாதார அமைச்சராகவும் இருந்தார். இவர் டாக்டர் கே.பி. பணிக்கர் என்பவருக்கு 1 ஜனவரி 1922 இல் பிறந்தார். இவர் டி.ரத்தினம்மாவை மணந்தார். 1991 கேரள மாநில சட்டசபை தேர்தலில் இந்தியப் பொதுவுடைமைக் கட்சியின் சோமசேகரனை தோற்கடித்து 746 வாக்குகள் பெற்று வெற்றி பெற்றார். இரண்டு முறையும் இவர் ஆலப்புழா சட்டமன்றத் தொகுதியிலிருந்து வெற்றி பெற்றார். கே. கருணாகரனின் மூன்றாவது அமைச்சகத்தில், இவர் 01 செப்டம்பர் 1983 முதல் 29 மே 1985 வரை சுகாதார அமைச்சராகப் பொறுப்பேற்றார்.
# கே. பி. இராமச்சந்திரன் நாயர்

### தேர்தல்

**ஆலப்புழா சட்டமன்றத் தொகுதி (1982)**  
| தேசிய ஜனநாயக கட்சி | கே. பி. ராமச்சந்திரன் நாயர் | 35,014 |
| --- | --- | --- |
| இந்தியப் பொதுவுடைமைக் கட்சி | பி. கே. வாசுதேவன் நாயர் | 33,424 |
| சுயேட்சை | கேபிஎம் ஷெரீப் | 420 |
| சுயேட்சை | அக்கோ | 213 |
| செல்லாதது | 502 | } |
**ஆலப்புழா சட்டமன்றத் தொகுதி (1991)**  
| தேசிய ஜனநாயக கட்சி | கே. பி. ராமச்சந்திரன் நாயர் | 42,269 |  |
| --- | --- | --- | --- |
| இந்தியப் பொதுவுடைமைக் கட்சி | பி. எஸ். சோமசேகரன் | 41,519 |  |
| பாரதிய ஜனதா கட்சி | ஆறுமுகம் பிள்ளை | 2,513 |  |
| சுயேட்சை | எஸ். சீதிலால் | 637 |  |
| லோக்தள் | விஜயன் வேலு | 336 |  |
| சுயேட்சை | உஸ்மான் முகமது யூசுப் | 201 | } |
# பண்டைய எகிப்தியர்களின் இறுதிச் சடங்கு நூல்கள்

**பண்டைய எகிப்தியர்களின் இறப்புச் சடங்கு நூல்** (**Ancient Egyptian funerary texts**) பண்டைய எகிப்தியர்களின் இறந்து போன பார்வோன்கள் மற்றும் அவர் தம் இராணிகளின் மம்மிகளின் இறப்பிற்கு பிந்தைய வாழ்க்கைக்கு வழிகாட்டுவதற்கு நடத்தப்படும் இறுதிச் சடங்குகள் செய்யும் முறைகளை குறிக்கும் நூல் ஆகும். பண்டைய எகிப்தியர்கள் இறப்பிற்குப் பிந்தைய வாழ்க்கையில் நம்பிக்கையுடையவர்கள். எனவே இறப்பிற்கு பிற்பட்ட வாழ்க்கையில் சம்பந்தப்பட்ட நபரின் ஆவி பாதுகாக்கப்பட வேண்டும் என்பதற்காக இந்த இறுதிச் சடங்குகள் நடத்தப்பட்டது.  
பழைய எகிப்து இராச்சிய காலத்தில் உருவான பிரமிடு நூல்கள் மற்றும் மத்திய கால எகிப்திய இராச்சிய காலத்தில் உருவான சவப்பெட்டி நூல் மற்றும் புது எகிப்து இராச்சியத்தில் நடைமுறையில் இருந்த இறந்தோர் நூல் போன்ற பல வகையான நூல்களிலிருந்து பண்டைய பண்டைய எகிப்தியர்களின் இறுதிச் சடங்குகள் குறித்த தகவல்கள் அறியப்படுகிறது.
# பண்டைய எகிப்தியர்களின் இறுதிச் சடங்கு நூல்கள்

## பழைய எகிப்து இராச்சியம்

துவக்கத்தில் பழைய எகிப்து இராச்சிய (கிமு 2686–கிமு 2181) காலத்தில் இறப்புச் சடங்கு நூலின் படி, இறந்த எகிப்திய மன்னர்களின் மம்மிகளுக்கு மட்டும் இறப்புச் சடங்குகள் செய்யப்பட்டது. பழைய எகிப்து இராச்சியத்தின் முடிவின் போது, இறந்த இராணிகளின் மம்மிகளுக்கும் இறுதிச் சடங்கு நூலின் படி, இறுதிச் சடங்குகள் செய்யப்பட்டது.
# பண்டைய எகிப்தியர்களின் இறுதிச் சடங்கு நூல்கள்

## எகிப்தின் மத்தியகால இராச்சியம்

எகிப்தின் முதல் இடைநிலைக் காலத்தின் (கிமு 2181 - கிமு 2055) போது மம்மியின் சவப்பெட்டி மீது இறுதிச் சடங்கிற்கான உரைகள் எழுதப்பட்டது. இந்த சவப்பெட்டி மீதான உரைகளில் பாதி அளவு பிரமிடு நூல்களிலிருந்து எடுத்தாளப்பட்டுள்ளது.
# பண்டைய எகிப்தியர்களின் இறுதிச் சடங்கு நூல்கள்

## புது எகிப்து இராச்சியம்

புது எகிப்திய இராச்சிய காலத்தில் (கிமு 1550 – கிமு 1077) மம்மிகளின் இறுதிச் சடங்கிற்காகக் கீழ்க்காணும் நூல்கள் உபயோகப்படுத்தப்பட்டன.
- இறந்தோர் நூல்
- பாதாள உலக நூல் (Amduat)
- 12 குகைகளின் நூல் (Spell of the Twelve Caves)
- நுழைவாயில்களின் நூல்
- மறுமை உலக நூல் (Book of the Netherworld)
- பாதாள உலக குகைகள் நூல் (Book of Caverns)
- பூமி நூல் (Book of the Earth)
- சூரியக் கடவுள் இரா வழிபாட்டு நூல் (Litany of Re)
# பண்டைய எகிப்தியர்களின் இறுதிச் சடங்கு நூல்கள்

## புது எகிப்து இராச்சியம்

### பிந்தைய புது எகிப்து இராச்சிய காலத்தில்

- வான் நூல் (Books of the Sky)  
மன்னர்களின் சமவெளியில் உள்ள நான்காம் ராமேசஸ் காலம் முதல் கல்லறைக் கூரைச் சுவரில் வான் நூலின் உரைகள் எழுதப்பட்டிருந்தது. அமர்னா காலத்திற்கு பின்னர் புதிய இறப்புச் சடங்கு நூல்களின்படி மம்மிகள் அடக்கம் செய்யப்பட்டன.பிந்தைய கால எகிப்திய இராச்சியத்தில் (கிமு 664 - கிமு 332) நூத் எனும் பெண் ஆகாயக் கடவுளை இறப்புச் சடங்குகளின் மையமாக விளங்கியது. நூத் பெண் கடவுள் சூரியனின் இரவு நேர பயணத்தை அவளது உடலுக்குள் பிரதிநிதித்துவப்படுத்துகிறது. நூத் பெண் கடவுள் காலையில் சூரியனைப் புத்துயிர் பெறச் செய்கிறாள்.  
- நூத் நூல் (Book of Nut)
- பகலின் நூல் (Book of the Day)
- இரவின் நூல் (Book of the Night)
- சொர்க்கப் பசு நூல் (Book of the Heavenly Cow)
# பண்டைய எகிப்தியர்களின் இறுதிச் சடங்கு நூல்கள்

## பிந்தைய கால எகிப்திய இராச்சியம்

பிந்தைய கால எகிப்திய இராச்சிய (கிமு 664 - கிமு 332) காலத்தில்:
- மூச்சு விடல் நூல் (Books of Breathing)
# பண்டைய எகிப்தியர்களின் இறுதிச் சடங்கு நூல்கள்

## தாலமி வம்சம்

- பரலோகப் பயண நூல் (Book of Traversing Eternity)
# பண்டைய எகிப்தியர்களின் இறுதிச் சடங்கு நூல்கள்

## இதனையும் காண்க

- பண்டைய எகிப்தியர்களின் இறுதிச் சடங்குகள்
- பிரமிடு நூல்
- இறந்தோர் நூல்
- நுழைவாயில்களின் நூல்
# கே. கே. இராமச்சந்திரன் நாயர்

## சொந்த வாழ்க்கை

இவர், 1953 இல் செங்கன்னூர், ஆலாவில் பிறந்தார். பந்தளம், நாயர் சேவை அமைப்பின் கல்லூரியில் பொருளாதாரத்தில் முதுகலைப் பட்டம் பெற்றார். பின்னர் திருவனந்தபுரத்திலுள்ள அரசு சட்டக் கல்லூரியில் 1978 இல் சட்டப் பட்டம் பெற்றார்.  
சென்னை, அப்போலோ மருத்துவமனையில் கல்லீரல் நோய்க்கு சிகிச்சை பெற்று வந்த இவர் 14 ஜனவரி 2018 அதிகாலை 4 மணிக்கு இறந்தார்.
# கே. கே. இராமச்சந்திரன் நாயர்

## அரசியல் வாழ்க்கை

2001ஆம் ஆண்டு கேரள சட்டமன்றத் தேர்தலில் செங்கன்னூர் சட்டமன்றத் தொகுதியில் போட்டியிட்டு தோல்வியடைந்ததன் மூலம் தனது அரசியல் வாழ்க்கையைத் தொடங்கினார். இவர் இந்திய தேசிய காங்கிரசின் சோபனா ஜார்ஜ் என்பவரால் 1465 வாக்குகள் வித்தியாசத்தில் தோற்கடிக்கப்பட்டார்.  
2016இல் நடந்த கேரள சட்டமன்றத் தேர்தலில் இந்திய தேசிய காங்கிரசின் பி. சி. விஷ்ணுநாத்தை 7983 வாக்குகள் வித்தியாசத்தில் தோற்கடித்து செங்கன்னூர் சட்டமன்றத் தொகுதியிலிருந்து கேரள சட்டமன்றத்திற்குத் தேர்ந்தெடுக்கப்பட்டார். 2018இல் தான் இறக்கும் வரை இப் பதவியில் இருந்தார்.
# கோக்பெர்க் திமிர்சி

**கோக்பெர்க் திமிர்சி** (Gökberk Demirci) (பிறப்பு: 20 அக்டோபர் 1989) என்பவர் துருக்கிய நாட்டு தொலைக்காட்சி நடிகர் ஆவார். இவர் துருக்கியில் உள்ள செங்கிஸ் கோகாய்வாஸ் தியேட்டர் என்ற நடிப்பு கல்லூரியில் நடிப்புக் கலை சார்ந்த படிப்பை பயின்று விட்டு 2012 ஆம் ஆண்டு 'பிர் ஜமான்லர் ஒஸ்மான்லி: கியம்' என்ற தொடர் மூலம் தொலைக்காட்சித் துறையில் நடிகராக அறிமுகமானார். அதை தொடர்ந்து ஒஸ்மான்லாடா டெரின் டெவ்லே (2013), ஹயதமன் அஸ்கி (2017), அடேனி சென் கோய் (2018) மற்றும் அர்கா சோகக்லர் (2018) போன்ற தொடர்களில் சிறு வேடங்களில் நடித்தார். இவர் டெமிர் அட்லே கிரிங்கோ (2015) மற்றும் யிலடிசர் காயர் (2017) போன்ற திரைப்படங்களிலும் நடித்துள்ளார்.  
2019 ஆம் ஆண்டு கனால் 7 தொலைக்காட்சி தயாரிப்பில் யெமின் என்ற தொடரில் எமிர் என்ற கதாபாத்திரம் மூலம் கதாநாயகனாக நடித்தார். இந்த தொடரின் வெற்றியை தொடர்ந்து அடுத்தடுத்த 2 மற்றும் 3 ஆம் பருவங்களிலும் இவரே கதாநாயகனாக நடித்தார்.
# கேரள சுகுணா போதினி

**கேரள சுகுணா போதினி** (*Keraliya Suguna Bodhini*) இந்தியாவின் கேரள மாநிலத்தில் பேசப்படும் மலையாள மொழியில் வெளியிடப்பட்ட முதல் பெண்கள் பத்திரிகையாகும். கேரள சுகுணபோதினி என்றும் அழைக்கப்படுகிறது. முதன்முதலில் 1886 ஆம் ஆண்டில் திருவனந்தபுரத்தில் இப்பத்திரிகை வெளியிடப்பட்டது. கேரள வர்ம வலிய கோயி தம்புரான், என்.சி. நாராயண பிள்ளை மற்றும் கே.சிதம்பரம் வாத்தியார் ஆகியோர் இதில் எழுதி பெரும்பங்கு வகித்தனர்.  
சுகுணபோதினியின் 1976 ஆம் ஆண்டு பதிப்பானது தார்மீக மனசாட்சி, சமையல், சிறந்த பெண்களின் சுயசரிதைகள் மற்றும் வளர்ப்பு, அர்ப்பணிப்பு, தாய்மை பெண்மணியை ஊக்குவிக்கும் பிற அறிவூட்டும் தலைப்புகள் போன்ற படைப்புகளை ஊக்குவித்தது. இதழில் அரசியல் தொடர்பான படைப்புகள் எதுவும் வெளியிடப்படவில்லை. கல்வி, பயணம் மற்றும் உடைக்கான பெண்களின் உரிமைகள் போன்றவையும் இதழில் விவாதிக்கப்பட்டன.  
1886 ஆம் ஆண்டு தொடங்கப்பட்ட இந்த இதழ் ஆறு மாதங்களுக்குப் பின்னர் நிறுத்தப்பட்டது. பத்திரிகை 1892 இல் மீண்டும் வெளியிடப்பட்டது. தொடர்ந்து ஆறு ஆண்டுகள் நடத்தப்பட்டது.
# காட்டூர், தருமபுரி மாவட்டம்

**காட்டூர்** (*Kattur*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது செட்ரபட்டி ஊராட்சிக்கு உட்பட்டது.
# காட்டூர், தருமபுரி மாவட்டம்

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 32 கிலோமீட்டர் தொலைவிலும், அரூரிலிருந்து 12 கிலோமீட்டர் தொலைவிலும், மாநில தலைநகரான சென்னையிலிருந்து 265 கிலோமீட்டர் தொலைவிலும் அமைந்துள்ளது.
# காட்டூர், தருமபுரி மாவட்டம்

## மக்கள் வகைப்பாடு

2011 மக்கள் தொகை கணக்கெடுப்பின்படி இக்கிராமத்தில் 61 குடும்பங்களும் 249 மக்களும் வசிக்கின்றனர். இதில் 129 ஆண்களும் 120 பெண்களும் அடங்குவர்.
# ஓமன குஞ்சம்மா

**ஓமன குஞ்சம்மா** (*Omana Kunjamma*) இந்தியாவின் முதல் பெண் குற்றவியல் நீதிபதியாவார். திருவாங்கூரின் ஒரு பகுதியாக இருந்த நாகர்கோவில் பகுதியிலுள்ள திக்குறிச்சி கிராமத்தில் ஒரு பிரபுத்துவ மலையாளி நாயர் குடும்பத்தில் மாங்கட் சி. கோவிந்த பிள்ளை மற்றும் என். லட்சுமி அம்மா தம்பதியருக்கு மகளாக ஒமன குஞ்சம்மா பிறந்தார். தற்போது தமிழ்நாட்டின் கன்னியாகுமரி மாவட்டத்தில் உள்ள நாகர்கோவில் நகரத்தில் நாஞ்சில் நாடு என்ற பெயரில் இப்பகுதி அறியப்படுகிறது.  
மலையாள நடிகர் திக்குரிசி சுகுமாரன் நாயரின் மூத்த சகோதரியாகவும் குஞ்சம்மா அறியப்படுகிறார். கேரளாவைச் சேர்ந்த முதல் பெண் இந்திய ஆட்சிப்பணி அதிகாரி என்ற சிறப்பும் ஒமன குஞ்சம்மாவுக்கு இருக்கிறது.
# வினீதா பால்

**வினீதா பால்** (*Vineeta Bal*) இந்தியாவின் புது தில்லியில் அமைந்துள்ள தடுப்புத்திறனியல் தேசிய ஆய்வு நிறுவனத்தில் ஓர் அறிவியலாளராக உள்ளார். அறிவியல் மற்றும் தொழில்நுட்ப அமைச்சகத்தின் கீழ் செயல்படும் பெண்களுக்கான பிரதமரின் பணிக்குழுவில் இவர் உறுப்பினராக இருந்தார்.  
புனே பல்கலைக்கழகத்தில் வினீதா தனது மருத்துவ இளநிலை பட்டத்தைப் பெற்றார். மும்பை பல்கலைக்கழகத்தின் ஆஃப்கைன் நிறுவனத்தில் நுண்ணுயிரியியலில் முதுநிலை மருத்துவப் படிப்பை முடித்தார். பின்னர் இலண்டனில் உள்ள ராயல் முதுகலை மருத்துவப் பள்ளியில் முதுகலை பட்ட மேற்பயிற்சி பெற்றார்.
# யெமின் (தொலைக்காட்சித் தொடர்)

**யெமின்** (Yemin /சத்தியம்) என்பது 18 பெப்ரவரி 2019 முதல் 6 ஏப்ரல் 2021 ஆம் ஆண்டு வரை கனால் 7 தொலைக்காட்சியில் ஒளிபரப்பான துருக்கிய தொலைக்காட்சி நாடகத்த் தொடர் ஆகும். இந்த தொடருக்கு நஸ்மியா அல்மாஸ் என்பவர் திரைக்கதை எழுத, ஹகான் அர்ஸ்லான் மற்றும் ரெய்ஹான் பெகர் ஆகியோர் இயக்கியுள்ளனர். இந்த தொடர் ஹகான் அர்ஸ்லான் மற்றும் ரெய்ஹான் பெகர் ஆகியோர் இயக்கத்தில், நஸ்மியா அல்மாஸ் என்பவர் திரைக்கதை எழுத்தில், ஓஸ்கே யாகிசு மற்றும் கோக்பெர்க் திமிர்சி ஆகியோர் முதன்மை கதாபாத்திரத்தில் நடித்துள்ளனர். இந்த தொடர் மூன்று பருவங்களாக ஒளிபரப்பாகி 350 அத்தியாயங்களுடன் நிறைவு பெற்றது.  
இந்த தொடர் எம்எக்ஸ் பிளேயர் என்ற ஓடிடி தளத்தில் தமிழ், தெலுங்கு மற்றும் இந்தி மொழிகளில் மொழி ஆக்கம் செய்யப்பட்டு பதிவு செய்யப்பட்டுள்ளது.
# யெமின் (தொலைக்காட்சித் தொடர்)

## கதை

### பருவம் 1

ஹிக்மெட் என்பவர் மிகசிறந்த மனிதர் மற்றும் தொழிலதிபர் ஆனால் தனது கட்டுப்பாட்டில் இருக்காதா மகன் எமிரை நல்வழிப்படுத்த அவரது தங்கை மகளான ரெய்ஹானை திருமணம் செய்து வைக்க முடிவெடுக்கிறார். ரெய்ஹான் தாயை இழந்து விட்டு தனியாக வாழ்கிறாள். அவளுக்கு அந்நியரை திருமணம் செய்ய விரும்பவில்லை, அதே தருணம் எமிர் தனது சுதந்திரத்தை அதிகம் நேசிப்பதால் தற்பொழுது திருமணத்தில் விருப்பவில்லை ஆனால் அவரது தந்தையின் கட்டாயத்தால் திருமணம் செய்கிறான். அதே தருணம் ரெய்ஹான் தனது மாமா நோயைப் பற்றி அறிந்து அவரின் சத்தியத்தின் கீழ் எமிரை திருமணம் செய்கிறாள். பணத்திற்க்காக தான் தன்னை திருமணம் செய்தால் என எமிர் நினைத்து ரெய்ஹானிடம் விவாகரத்து கேட்கும் எமிர், அதை தர மறுப்பதால் இருவருக்கும் மன கசப்பு. அவளை மிகவும் மோசமாக நடத்துகிறான்.  
இந்த திருமணத்தை விரும்பாத எமிரின் தாய் யாவிதா மற்றும் எமிரை காதலிக்கும் நண்பி செம்ரே இருவரும் இந்த சந்தர்ப்பத்தை பயன்படுத்தி இவர்களை பிரிக்க பல சதி செய்கின்றனர். இதனால் ஒவ்வொரு முறையும் ரெய்ஹான் அவமானப்படுத்தப்படுகிறாள். நாட்கள் போக போக எமிருக்கு ரெய்ஹான் மீது காதல் வருகின்றது. ரெய்ஹானும் எமிரும் ஒருவருக்கொருவர் காதலிக்க ஆரம்பிக்கின்றனர். ஆனால் செம்ரேவின் சதியால் ரெய்ஹான் எமிரை விட்டு வெளியிருக்கிறாள். அவள் போகும் பொது ஏன் எமிரை திருமணம் செய்தால் என்ற ரகசியத்தை சொல்லிவிட்டு செல்கிறாள்.
# யெமின் (தொலைக்காட்சித் தொடர்)

## கதை

### பருவம் 2

இந்த பருவத்தில் ரெய்ஹான் எமிரை பற்றி தவறாக புரிந்து கொண்டு அவனை விட்டு வெளியேறுகிறார். ஆனால் இந்த பிரிவால் இருவரும் ஒருவருக்கொருவர் வருத்தப்பட்டனர். ஒரு நாள் ரெய்ஹானை எமிர் சந்திக்கும் பொது இருவருக்கும் கருத்து வேறு பாட்டால் ரெய்ஹான் எமிரை கன்னத்தில் அறைகிறாள். அந்த கோபத்துடன் செல்லும் பொது வாகன விபத்து ஏற்டபடுகிறது. அதில் அவன் படுகாயம் அடைகிறான். அப்போது எமிரின் சித்தப்பா கெமல் மூலமாக அவன் மீது எந்த தவறும் இல்லை என தெரியவருகிறது. அதனால் தனது தவறை புரிந்து கொண்டு மீண்டும் எமிர் வீட்டிற்கு செல்கிறாள். ஆனால் அவளை வெறுத்து ஒதுக்கும் எமிர் அதையும் தாண்டி தனது காதலுக்காக தங்குகிறார்கள். ஒரு கட்டத்தில் இருவரும் ஒருவரை ஒருவர் புரிந்து கொண்டு மீண்டும் ஒன்று சேர்த்து சந்தோசமாக வாழ்ந்து வருகின்றனர்.  
நாட்கள் செல்லச் செல்ல செம்ரே எமிருக்கு எதிராக ஒரு போலி காணொளியை உருவாக்கி, எமிரை விவாகரத்து செய்யுமாறு ரெய்ஹானை மிரட்டினார். ரெய்ஹான் எமிரை காப்பாற்றுவதற்க்காக விவாகரத்து செய்கிறார். இதனால் எமிர் மீண்டும் மனம் உடைந்து ரெய்ஹானை வெறுத்தான். அதே தருணம் எமிரின் தந்தை ஹிக்மெட் அவரது மனைவின் சூழ்ச்சியால் நோய்வாய்ப்பட்டு படுத்த படுக்கையாக இருக்கின்றார். அவரை பார்த்துகொல்வதற்காக மீண்டும் அந்த வீட்டுக்கு வரும் ரெய்ஹான். இதை கொன்சமும் விரும்பாத எமிர் தந்தையின் உடல் நிலை கருதி அவளை தங்க அனுமதிக்கிறான். அவளை வெறுத்து ஒரு வீட்டு பணிப்பெண் போன்றே நடத்தி வந்தான் எமிர்.  
இதே தருணம் செம்ரேயின் தாய் சுஹெய்லா தனது மகள் செம்ரே, எமிர் மற்றும் ரெய்ஹானுக்கு எதிராக சதி திட்டங்ககலள அறிந்து கொள்கின்றார். இதைப்பற்றி எல்லாவற்றையும் எமிரிடம் சொல்ல முடிவு செய்தாள், ஆனால் அவர் ஒரு காரில் அடிபட்டு கொல்லப்பட்டாள். பல நாட்களுக்குப் பிறகு, எமிர் இறுதியாக போலி காணொளியைப் பார்த்து, செம்ரே கைது செய்யப்பட்டார். அவள் எல்லாவற்றையும் இழந்துவிட்டாள் என்று நினைத்து, செம்ரே தற்கொலைக்கு முயன்றாள், ஆனால் அவள் உயிர் பிழைத்து, மருத்துவமனையில் இருந்து தப்பித்து சுனாவை கடத்தி மீண்டும் எமிர் மற்றும் ரெய்ஹானை எபழி வாங்க நினைத்தால். அவள் தன்னை காப்பாற்றி கொள்வதற்காக பைத்தியம் பிடித்துவிட்டாள் போன்று கட்டிக்கொண்டாள். நாட்கள் செல்ல செல்ல ரெய்ஹான் கற்பமாகின்றாள். ஆனால் அவளுக்கு குழந்தை பிரசவிப்பதில் சிக்கல் இருந்தது, அதையும் தாண்டி இருவருக்கும் ஒரு ஆண்குழந்தை பிறக்கின்றது. சந்தோசமாக சென்ற வாழ்க்கையில் சிலரின் சதியால் ரெய்ஹான் துப்பாகியால் சுடப்பட்டு கொலை செய்யப்படுகிறாள். இத்துடன் பருவம் இரண்டு முடிவடைகிறது.
# யெமின் (தொலைக்காட்சித் தொடர்)

## கதை

### பருவம் 3

இந்த பருவத்தில் ரெய்ஹான் இறந்துவிட்டார். இதனால் எமிர் தனது குழந்தையை பார்க்க விரும்பவில்லை. ஹிக்மெட் இப்போது உடல் நிலை குணமாகி நன்றாக இருக்கிறார், எமிர் தனது மகனை நேசிக்க அவர் தன்னால் முடிந்த அனைத்தையும் செய்கிறார். யாவிதன் தற்பொழுது சிறையில் இருக்கிறாள், அவருடைய எல்லா தீய செயல்ககளையும் நினைத்து அவர் மிகவும் வருந்துகிறார். அங்கு அவர் ஃபெரைடு என்ற ஒரு பெண்ணை சந்திக்கின்றார். அவளிடம் அவள் பேரனைப் பார்த்துக்கொள்ளும்படி கேட்கிறான். ரெய்ஹானின் மரணம் மற்றும் அவனுடைய பேரனுக்கு தாய் இல்லை என்று யாவிதன் அவளிடம் கூறும்போது, அவனுக்காக ஒரு தாயாக இருக்கும்படி ஃபெரைடை கேட்கிறாள் ஆனால் தன்னால் முடியாது என்று அவள் மறுக்கிறாள். ஆனால் அவளுடைய சகோதரனின் சிகிச்சைக்காக பணம் தேவை, அதனால் யாவிதன் அவளுக்கு பணம் கொடுக்கிறாள், அதனால் அவள் பேரனுக்கு ஒரு தாயாக இருப்பேன் என்று ஃபெரைடு சத்தியம் செய்கிறாள், ஆனால் அவள் அவர்களின் வீட்டிற்கு வரும்போது அவள் எமிரால் மோசமாக நடத்தப்படுகிறாள்.  
நாட்கள் செல்ல செல்ல இருவரும் ஒருவருக்கொருவர் காதலிக்கத் தொடங்குகிறார்கள். இவர்களின் வாழ்க்கை பல பிரச்சனைகளுடன் செல்கிறது. பல பிரசனைகளிக்கான தீர்வுகளை பெற்று விட்டு முதல் முறையாக ரெய்ஹானின் கல்லறைக்குச் சென்ற எமிரை சுட்டுக் கொல்லப்படுகிறார். ஃபெரைட் தர்ஹூன்ன் குடும்பத்திற்கு விடைபெற்று விட்டு செல்கிறார். இத்துடன் இந்த பருவம் முடிவடைகிறது.
# யெமின் (தொலைக்காட்சித் தொடர்)

## நடிகர்கள்

### முதன்மை கதாபாத்திரங்கள்

- ஓஸ்கே யாகிசு - ரெய்ஹான் தர்ஹூன் (1-245)
- நடுத்தர குடும்பத்தைச் சேர்ந்த் கிராமத்தைச் சேர்ந்த மன வலிமை கொண்ட பெண். ஹிக்மேட்டின் தங்கையின் மகள், எமிரின் மனைவி. (இரண்டாம் பருவத்தில் இறந்து விட்டார்)
- கோக்பெர்க் திமிர்சி - எமிர் தர்ஹூன் (1-350)
- ஹிக்மேட்டின் மூத்த மகன், முன்கோபம் கொண்டவன். ரெய்ஹானின் கணவன். (மூன்றாம் பருவத்தில் இறந்து விட்டார்)
- ஜான்சு துமன் - ஃபெரைடு (246-350)
- ரெய்ஹான் மற்றும் எமிரின் குழந்தையை பார்த்துக் கொள்பவர்.
- கேன் வேரில் - கெமல் தர்ஹூன் (1-350)
- ஹிக்மேட்டின் தம்பி, திருமணமாகி மனைவி இறந்த பிறகு தனது ஒரே மகளான மசால் உடன் வசித்து வருகிறார். இவர் ஒரு வழக்கறிஞர், யக்மூர் சஹ்பசோவாவின் கணவர்.
- யக்மூர் சஹ்பசோவா - நாரின் தர்ஹூன் (71-350)
- வெளிநாட்டில் இருந்து சட்டவிரோதமாக துருக்கியில் தங்கி இருப்பவர், குடுயுறுமைக்காக கெமல்லை திருமணம் செய்கின்றார். ரெய்ஹானாவின் சிறந்த தோழி மற்றும் மிகவும் தையிரியமானவர்.
# யெமின் (தொலைக்காட்சித் தொடர்)

## நடிகர்கள்

### எமிரின் குடும்பப் பின்னணி

- பெர்கன்ட் மாஃப்ட்லர் - ஹிக்மெட் தர்ஹூன் (தந்தை) (1-336)
- குல் ஆர்சன் - யாவிதன் தர்ஹூன் (தாய்)
- பணக்கார திமிர் பிடித்தவர், ரெய்ஹான் மற்றும் எமிரை பிரித்து செம்ரேவே திருமணம் செய்து வைக்க நினைக்கின்றார்.
- சில துர்கோளு - சுனா தர்ஹூன் (தங்கை)
- யான்சின் மினா - மசால் தர்ஹூன் (தங்கை)
# யெமின் (தொலைக்காட்சித் தொடர்)

## நடிகர்கள்

### துணைக் கதாபாத்திரங்கள்

- செய்டா ஓல்குனர் - செம்ரே
- எமிரின் நண்பி, எமிரை காதலிக்கிறாள், ரெய்ஹான் மற்றும் எமிரை பிரிக்க பல சதி செய்கிறாள்.
- முனிஸ் ஒஸ்லெம் - லைலா (1-70)
- அலி டெரெலி - சபர்
- துகே எர்சோய் - சுஹெய்லா
- முஸ்தபா சிம்செக் - தலாஸ்
# யெமின் (தொலைக்காட்சித் தொடர்)

## பருவங்கள்

| ஆண்டு | ஒளிபரப்பு | அத்தியாயங்கள் | அலைவரிசை |
| --- | --- | --- | --- |
| -
! 2019 | 18 பிப்ரவரி - 31 மே 2019 | 70 (1-70) | கனால் 7 |
# பார்பதி பருவா

**பார்பதி பருவா** (*Parbati Barua*) என்பவர் இந்தியாவின் ஒரே யானைப் பாகியாக அறியப்படுகிறார். இவரது வாழ்க்கையை அடிப்படையாகக் கொண்டு "யானைகளின் ராணி" என்ற ஆவணப்படத்தை மார்க் சாண்டு புத்தகத்தின் துணையுடன் பி.பி.சி. வானொலி உருவாக்கியது.
இந்திய குடிமகளான இவர் இந்தியாவின் அசாம் மாநிலத்தின் துப்ரி மாவட்டத்திலுள்ள கௌரிப்பூரில் ஒரு பெரிய சமீன்தார் குடும்பத்தில் பிறந்தார். மறைந்த பிரகிருதி சந்திர பருவா பார்பதியின் தந்தையாவார். பிரதிமா பருவா பாண்டேவின் சகோதரியாகவும் தேவதாசு புகழ் திரைப்படத் தயாரிப்பாளர் பிரமதேசு பருவாவின் மருமகளாகவும் பார்பதி பருவா அறியப்படுகிறார். பார்பதி தற்போது கவுகாத்தியில் வசிக்கிறார். பன்னாட்டு இயற்கைப் பாதுகாப்புச் சங்கத்துடன் இணைந்த ஆசிய யானை நிபுணர் குழுவில் உறுப்பினராகவும் உள்ளார்.  
யானை மேலாண்மை கொள்கைகள், காட்டு யானைகளைப் பிடிப்பது, நகர்ப்புறங்களுக்கு வரும் காட்டு யானைகளை விரட்டுவது மற்றும் யானைப் பாகர்களுக்குப் பயிற்சியளிப்பது குறித்த ஆலோசனைகளை பார்பதி பருவா வழங்கி வருகிறார்.
# ஜெரோம் கார்லே

**ஜெரோம் கார்லே** (*Jerome Karle*) (பிறப்பு **ஜெரோம் கார்ஃபங்கிள்** ; சூன் 18, 1918 - சூன் 6, 2013) ஒரு அமெரிக்க இயற்பிய வேதியியலாளர் ஆவார். ஹெர்பர்ட் ஏ. ஹாப்ட்மேனுடன் இணைந்து, எக்சு-கதிர் சிதறல் நுட்பங்களைப் பயன்படுத்தி படிகக் கட்டமைப்புகளை நேரடியாகப் பகுப்பாய்வு செய்ததற்காக, 1985 ஆம் ஆண்டில் இவருக்கு வேதியியலுக்கான நோபல் பரிசு வழங்கப்பட்டது.